ธปท.รับคำแนะนำรับมือทุนไหลเข้าจาก"ดร.โกร่ง"
ธปท.น้อมรับคำแนะนำรับมือทุนไหลเข้า”ดร.โกร่ง” ชี้เป็นคำแนะนำที่ดี และสอดคล้องกับแนวทางที่ธปท.ดำเนินการอยู่แล้ว
18 ก.ย. 2555

ธปท.น้อมรับคำแนะนำรับมือทุนไหลเข้า”ดร.โกร่ง” ชี้เป็นคำแนะนำที่ดี และสอดคล้องกับแนวทางที่ธปท.ดำเนินการอยู่แล้ว 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ได้รับทราบความเห็นในการรับมือเงินทุนต่างชาติไหลเข้า จากนายวีรพงษ์ รามางกูร ประธานคณะกรรมการ(บอร์ด)ธปท.แล้ว ซึ่งถือเป็นคำแนะนำที่ดีและมีประโยชน์ เพราะท่านประธานฯก็เป็นผู้ที่มีความรู้ในเรื่องเศรษฐศาสตร์และเรื่องเหล่านี้อยู่แล้ว โดยข้อแนะนำต่างๆคล้ายกับแนวทางที่ธปท.เตรียมการไว้แล้ว อย่างไรก็ตามในขณะนี้เงินทุนไหลเข้ายังไม่ได้มากจนน่าห่วง และเงินบาทก็ไม่ได้ปรับแข็งค่าขึ้นมาก ยังเคลื่อนไหวตามสกุลในภูมิภาค
“สำหรับเครื่องมือที่ธปท.เตรียมการอยู่ในขณะนี้ก็มีเครื่องมือหลายตัว เช่น การเปิดให้คนไทยและธุรกิจไทยเอาเงินออกได้สะดวกขึ้น การเปิดให้ซื้อเงินเหรียญสหรัฐฯได้ไม่จำกัดวงเงินถ้ามีการภายใน 1 ปี แต่ถ้าเกิน 1 ปียังจำกัด เพื่อเปิดให้เงินทุนเคลื่อนย้ายยืดหยุ่นและสมดุลมากขึ้น” นายประสารกล่าว